පිහිටි කළුගල් පර්වතයක නෙළා ඇති ගල් විහාර පිළිම අතර, මෙම පිළිමයට සුවිශේෂී තත්වයක් හිමිවන අතර, තන්තිරිමලේ රජමහා විහාරයේද මේ හැඩයේම මේ ආකාරයටම නිර්මාණය කර ඇති හිඳි පිළිමයක් ඇත. ගල් විහාර ශිල්පියාම එය කලාදැයි සිතෙන තරමට එම පිළිමය ගල් විහාරයේ හිඳි පිළිමයට සමානය. ඒ කෙසේ වුවත් ගල් විහාරයේ හිඳි පිළිමය ලක්දිව ප්‍රතිමා ඉතිහාසයේ වැදගත් ස්ථානයක් හිමි කරගන්නා අතරම ප්‍රතිමා ශිල්පියා සතුව තිබූ නිර්මාණශීලී කුසලතාව පිළිඹිබු කරයි. මෙය ත්‍රිභංග ඉරියව්වකින් යුත් අඩි 22 යි අඟල් 9 ක්‌ උසැති හිටි පිළිමයකි. විශ්මයකට මෙන් ගල් විහාරය පිළිබඳව චූලවංශයෙහි අන්තර්ගත විස්‌තරවල මෙම ප්‍රතිමාව ගැන වචනයකුදු සඳහන් කර නැත. ප්‍රදේශයේ ප්‍රචලිතව තිබෙන ඇතැම් ජනකතාවල සඳහන් වන ආකාරයට මෙය ආනන්ද හිමියන්ගේ ප්‍රතිමාවකි. මෙම හිටි පිළිමය බුදුරදුන්ගේ හෝ ආනන්ද හිමියන්ගේ බවට මතයන් තිබේ. ඇතැමුන් පවසන්නේ මෙම පිළිමය පසුකාලීන යුගයකදී නිර්මාණය කර ඇති බවයි.
ගල් විහාරයේ හිදි පිළිමය කුමන ඉරියව්වකින් යුතුද?
ත්‍රිභංග ඉරියව්වකින්